OzLabs/hebrew-wiki-articles huggingface dataset:
רוברט ארנשו

רוברט ארנשו (באנגלית: Robert Earnshaw; נולד ב-6 באפריל 1981) הוא כדורגלן עבר ולשי ששיחק בעמדת החלוץ, ורשם קרוב לשישים הופעות במדי נבחרת ויילס.

==קריירה==
ארנשו נולד במולופריה, זמביה ב-1981, בן לדייוויד, כורה פחם, וריטה. כשהיה בן חמש עברה המשפחה למלאווי, ועוד לפני שהיה בן 9, משפחתו היגרה לוויילס לאחר מות האב דייוויד. אמו ריטה, מתאגרפת זמבית, חשבה שהדרך הטובה ביותר לעזור לבנה להשתלב בסביבה החדשה הייתה דרך רישומו לקבוצות הראגבי והאתלטיקה של בית ספרו. כשהיה בן 12 הגיע המפנה, אז עזב את הראגבי לטובת הכדורגל.

בשנת 1997 גווין טייט שהיה אז מאמן קבוצת הנוער של קארדיף סיטי זימן את רוברט לאימון של הקבוצה שלאחריו חתם על חוזה נוער לעונה אחת. לאחר עונה מוצלחת בקבוצת הנוער זומן ארנשו לסגל הנבחרת הצעירה של ויילס. אחרי שעבר לשנה התחשלות בגרינוק מורטון הסקוטית הוא קיבל לבסוף את ההזדמנות בקבוצה הבוגרת של קארדיף. 4 עונות מוצלחות היו לרוברט בקארדיף שגם זכה במאי 2002 לזימון בכורה לנבחרת הבוגרת של וויילס. במשחקו הראשון בה, ואחרי שכבש רק שער אחד במדי נבחרת הנוער, הוא גם הצליח לנצח את נבחרת גרמניה באצטדיון המילניום כשהכניע את אוליבר קאן ונבחר למצטיין. באותה שנה נבחר ארנשו לשחקן הוולשי הצעיר המצטיין.

בשנת 2004 נרכש ארנשו על ידי וסט ברומיץ' אלביון בסכום המוערך ב-3 מיליון ליש"ט. ארנשו לא מצא את מקומו בקבוצה ורק במחזור השביעי הבקיע את שערו הראשון. למרות שמאמן הקבוצה דאז בריאן רובסון ראה בארנשו כשחקן ספסל ארשנואו סיים כמלך השערים של הקבוצה עם 14 כיבושים. לאחר שנתיים במועדון עבר ארנשו לדרבי קאונטי, ומשם לנוריץ' סיטי. בשנת 2008 עבר לנוטינגהאם פורסט, ובמדיה שיחק שלוש שנים וכבש 35 שערים.

בשנת 2011 חזר ארנשו לקבוצת נעוריו, קארדיף סיטי, ובספטמבר 2012 הגיע לישראל והושאל למכבי תל אביב לעונה אחת, אך כבר בתחילת ינואר חזר לקארדיף. כעבור חודש חתם בקבוצת טורונטו הקנדית, המשחקת ב-MLS. ב-21 במרץ 2014 חתם ארנשו בבלקפול מליגת המשנה באנגליה על חוזה קצר טווח עד סיום עונת . ארנשו ערך הופעה אחת בלבד בקבוצה, ובתום העונה שוחרר מהמועדון.

ב-15 באוגוסט 2014 חתם ארנשו בשיקגו פייר מליגת ה-MLS, ובמדיה שיחק שלושה חודשים וכבש שלושה שערים בחמישה משחקים. במרץ 2015 חתם בקבוצת ונקובר וייטקאפס. ב-28 בינואר 2016 הודיע ארנשו על פרישה ממשחק פעיל בגיל 34.

ארנשו הוא השחקן היחיד שהבקיע שלושער בארבע הליגות העליונות באנגליה, בגביע ה-FA ובגביע הליגה האנגלי.

== קישורים חיצוניים ==

* 

==הערות שוליים==

קטגוריה:כדורגלנים ולשים
קטגוריה:חלוצי כדורגל ולשים
קטגוריה:כדורגלני קארדיף סיטי
קטגוריה:כדורגלני וסט ברומיץ' אלביון
קטגוריה:כדורגלני נוריץ' סיטי
קטגוריה:כדורגלני דרבי קאונטי
קטגוריה:כדורגלני נוטינגהאם פורסט
קטגוריה:כדורגלני מכבי תל אביב
קטגוריה:כדורגלני טורונטו
קטגוריה:כדורגלני בלקפול
קטגוריה:כדורגלני שיקגו פייר
קטגוריה:כדורגלני ונקובר וייטקאפס
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:ספורטאים זרים בארצות הברית
קטגוריה:בריטים שנולדו ב-1981
שביל החירות

שביל החירות בבוסטון המסומן בלבנים אדומות
שביל החירות (באנגלית: Freedom Trail) הוא מסלול סיור בן ארבעה קילומטרים בעיר בוסטון שבארצות הברית, המוביל בין 16 אתרים היסטוריים חשובים השוכנים בה. השביל מסומן באופן בולט על פני הקרקע בנתיב של לבנים אדומות.

==הקמת שביל החירות==
רעיון השביל נהגה בשנת 1951 בבוסטון על ידי העיתונאי המקומי ביל סקופילד (Bill Schofield), אשר פרסם את הרעיון בעיתונו. הרעיון אומץ על ידי עיריית בוסטון והוצא לפועל בהמשך אותה שנה. ב-1958 סומן נתיב השביל בלבנים אדומות ביזמת איש העסקים דיק ברנסון (Dick Berenson). לאורך השביל הוקמו שלטים מציגים את תולדות האתרים שביניהם הוא חולף.

בשנה הראשונה לקיומו של השביל הלכו לאורכו 40 אלף איש. כיום מבקרים בשביל 3.2 מיליון איש מדי שנה.

השביל מנוהל על ידי הפארק הלאומי ההיסטורי של בוסטון (Boston National Historical Park), קרן שביל החירות (Freedom Trail Foundation) ועיריית בוסטון.

==האתרים לאורך שביל החירות==
#בוסטון קומון
#בית מדינת מסצ'וסטס - משכן מושל המדינה ובית הנבחרים שלה
#כנסיית רחוב פארק
#בית הקברות גראנרי (Granary Burial Ground) - מקום קבורת רבים מחלוצי מלחמת העצמאות של ארצות הברית
#בית התפילה של המלך (King's Chapel) ובית הקברות שלידו (הראשון בבוסטון)
#פסל בנג'מין פרנקלין ואתר בית הספר הלטיני של בוסטון - בית הספר הציבורי הראשון בעיר
#חנות הספרים אולד קורנר (Old Corner Bookstore)
#בית הישיבות אולד סאות (Old South Meeting House)
#בית המדינה הישן (Old State House) - מקום המושב הראשון של הממשל הקולוניאלי במסצ'וסטס
#אתר טבח בוסטון
#בניין פאניי (Faneuil Hall)
#בית פול רוויר
#כנסיית אולד נורת (Old North Church) - הכנסייה העתיקה בבוסטון שעדיין פועלת 
#בית הקברות גבעת קופ (Copp's Hill Burying Ground)
#אנדרטת גבעת בנקר
#הספינה קונסטיטושן

==קישורים חיצוניים==

* 
* [https://web.archive.org/web/20140107062339/http://www.thefreedomtrail.org/maps/pdfs/boston-nps-map.pdf מפת שביל החירות] באתר השביל 
* [http://www.cityofboston.gov/freedomtrail/ שביל החירות] באתר עיריית בוסטון
* [https://web.archive.org/web/20120422121631/http://www.bsaboston.org/openrosters/DocDownload.aspx?orgkey=909&id=73242 שביל החירות] באתר צופי אמריקה בבוסטון

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מסלולי טיול
קטגוריה:בוסטון
שומרי היקום

שומרי היקום (באנגלית: Guardians of the Universe) הם גזע חייזרי בדיוני שמופיע בחוברות הקומיקס גרין לנטרן ביקום DC קומיקס. הקבוצה הופיעה לראשונה בחוברת Green Lantern Vol.2 #1 מיולי 1960, ונוצרה על ידי הכותב ג'ון ברום והמאייר גיל קיין.

מקורם של שומרי היקום הוא בכוכב הלכת מאלטוס, והם נחשבים לראשוני החיים התבונתיים ביקום DC. בהיותם מדענים והוגי דעות, תושבי מאלטוס החלו לערוך ניסויים בעולמות שמסביבם. ברגע מכונן אחד מלפני מיליארדי שנים, מאלטוסי בשם קרונה השתמש בטכנולוגיה מכופפת זמן כדי להתבונן בתחילתו של היקום. אולם, ניסוי זה וניסיונות לעצור אותו הביאו לאסון על הקיום. במקור, הניסוי גרם להתפצלותו של היקום למולטי-יקומים וליצירתו של יקום האנטי חומר המרושע קווארד, מקום מוצאם של סינסטרו וחיל הפקחים הצהובים. תושבי מאלטוס ששרדו החליטו להתמקם בכוכב הלכת אואה במרכזו של היקום ולהפוך לשומרי היקום. מטרתם פשוטה - להילחם בכוחות הרוע ולשמור על סדר ביקום.

בתחילה, שומרי היקום יצרו את ציידי האדם כדי שיתפקדו ככוח משטרתי הפועל בשמם. אולם, לאחר שציידי האדם הרובוטים מרדו באדוניהם והובילו לטבח סקטור 666, שומרי היקום יצרו את חיל הפקחים הירוקים, כוח שיטור בין-גלקטי שחבריו מסקטור הארץ כוללים את האל ג'ורדן, גאי גרדנר, ג'ון סטוארט וקייל ריינר. שומרי היקום נכחדו כמעט לגמרי כתוצאה מאירועי גרין לנטרן: דמדומי הברקת, שבהם דעתו של האל ג'ורדן נטרפה עליו בעקבות השמדת עיר הולדתו והוא גרם להשמדה שיטתית של חיל הפקחים הירוקים ושל שומרי היקום. שומרי היקום ריכזו את שארית כוחותיהם כדי ליצור טבעת כוח אחרונה אותה הפקידו בידיו של גאנטת, שגייס לחיל את קייל ריינר. 

חזותם החיצונית של שומרי היקום הזכרים ממודלת לפי דמותו של דוד בן-גוריון, ראש ממשלת ישראל לשעבר.
 
==ראו גם==
* שומרי הגלקסיה - קבוצה בדיונית של חברת מארוול קומיקס המתחרה

==קישורים חיצוניים==
* [http://dc.wikia.com/wiki/Guardians_of_the_Universe דף הקבוצה] בפרויקט ויקיה של DC קומיקס

==הערות שוליים==

קטגוריה:גיבורי-על ב-DC קומיקס
קטגוריה:גרין לנטרן
קטגוריה:חוצנים בקומיקס
המועצה הבין-לאומית לארכיונאות

המועצה הבין-לאומית לארכיונאות (בצרפתית: ICA - Conseil international des archives) היא ארגון בינלאומי לא ממשלתי, שמטרתו קידום שיתוף פעולה בינלאומי בשימוש, פיתוח ושימור בארכיונים ברחבי העולם. 

הארגון הוקם בשנת 1948 בעזרתו של שרל סאמאראן שהיה מנהל בארכיון הלאומי של צרפת. בשנת 2009 היו חברים בו למעלה מ-1,400 חברים מוסדיים מ-190 מדינות. המועצה מאגדת תחתיה ארגונים בינלאומיים שונים לשימור ותיעוד היסטורי. 

האיגוד הישראלי לארכיונאות ולמידע הוא חבר במועצה הבינלאומית לארכיונאות.

== קישורים חיצוניים ==

* 

*
קטגוריה:ערכים שבהם תבנית בריטניקה אינה מתאימה
קטגוריה:ארגונים בין-לאומיים לא-ממשלתיים
התרבות החריפאית

התרבות החריפאית היא תרבות ארכאולוגית פרהיסטורית של ציידים-לקטים נוודים, שהתקיימה באזור הר הנגב, הנגב המערבי וצפון סיני בסוף התקופה האפיפלאוליתית, בערך בשנים 12,800 - 11,700 לפני זמננו, לפי גילי פחמן-14 מכוילים. התרבות הוגדרה לראשונה באתר הארכאולוגי אבו סאלם שבהר חריף, ומכאן שמה. התרבות החריפאית מקבילה מבחינת זמנה ומאפייניה לשלב המאוחר של התרבות הנאטופית. היא נחשבת כהתאמה של ציידים-לקטים לתנאי המדבר של השלב המאוחר ביותר בתור הפליסטוקן.

התרבות החריפאית התגלתה והוגדרה בשנות ה-70 של המאה ה-20 בסקר ארכאולוגי שערך הארכאולוג אנטוני מרקס בהר הנגב. כתרבויות פרהיסטוריות אחרות, היא מוגדרת לפי סוגי כלי אבן מסותתים הייחודיים לה. המאפיין הבולט של תרבות זאת הוא ראש חץ בצורת מעוין הנקרא "חוד חריף", המהווה שיכלול בעיצוב ראש החץ, יחסית למיקרוליתים הנאטופיים. האחרונים עדיין נפוצים מאוד באתרים החריפאיים.

אתרי התרבות החריפאית, כעשרים במספר, ממוקמים בהר חריף ובסביבתו, וגם באזור חולות שונרא בנגב המערבי, באזור מכתש רמון ובג'בל מע'רה בצפון סיני. האתרים הגדולים ביותר נמצאים בהר חריף: אבו סאלם ורמת חריף. באתרים אלה השתמרו שרידי מבנים חפורים-למחצה באדמה במתאר מעוגל או סגלגל, מכתשים, שרידי מדורות, כלים מאבן ועצם, וכן קונכיות ימיות שיובאו מים סוף ומהים התיכון. נמצאו עדויות רבות לציד, לפי עצמות בעלי חיים, בעיקר צבאים ויעלים. באזורים אחרים בדרך כלל אין מבנים ושרידי התרבות החומרית דלים בהרבה. בשל כך הוצע כי המחנות הגדולים באזור הגבוה (כאתרי הר חריף) מייצגים התכנסות של קבוצה גדולה יותר במהלך חודשי הקיץ, והמחנות הקטנים והארעיים יותר באזורים הנמוכים מייצגים התפזרות של קבוצות קטנות בעונת החורף.

==לקריאה נוספת==
* עופר בר-יוסף ויוסף גרפינקל, הפרהיסטוריה של ארץ ישראל: תרבות האדם לפני המצאת הכתב, ירושלים, הוצאת אריאל, 2008, עמ' 124

==קישורים חיצוניים==
* [https://web.archive.org/web/20150117000550/http://archaeology.huji.ac.il/depart/prehistoric/nigelg/photos2.asp תמונות מהאתרים אבו סאלם ורמת חריף], באתר המכון לארכאולוגיה של האוניברסיטה העברית
* [http://www.antiquities.org.il/t/search.aspx?q=חריף ממצאי כלים האופייניים לתרבות החריפאית], באתר רשות העתיקות

==הערות שוליים==

חריפאית
קטגוריה:התקופה האפיפלאוליתית
חריפאית
חריפאית
הקונגרס הבין-לאומי של הברברים

הקונגרס הבין-לאומי של הברברים הוא ארגון בין-לאומי לא ממשלתי העוסק בהגנה ובקידום של הברברים בצפון אפריקה ובפזורתם ברחבי העולם. הארגון עוסק בהגנה ובקידום האינטרסים הכלכלים, התרבותיים, הלשוניים של הברברים.

הארגון הוקם בספטמבר 1995 בצרפת. במהלך הקונגרס נפגשו נציגים ברברים מאירופה ובמיוחד צרפת, מצפון אפריקה ומאמריקה. קונגרסים נוספים התקיימו ב-1999 בליון, ב-2002 ברוביאה, ובשנת 2005 בנאדור שבמרוקו. בדצמבר 2011 התקיים הקונגרס השישי בבריסל שבבלגיה.

בשנת 2009 הגיש הקונגרס מחאה כנגד "מדיניות האפרטהייד" שממנה סובלים הברברים במרוקו.

== קישורים חיצוניים ==
* 

* [http://www.amazighworld.org/ אתר הקונגרס]

קטגוריה:ארגונים בין-לאומיים
קרסטן הלר

קרסטן הלר (גרמנית: Carsten Höller; נולד בדצמבר 1961) הוא אמן גרמני. נודע ביצירותיו ההיפר-ריאליסטיות.

== ביוגרפיה ==
נולד וגדל בבריסל, שם עבדו הוריו במשרדי הקהילה הכלכלית האירופאית. הוא למד חקלאות וקיבל דוקטורט בנושא חרקים מאוניברסיטת קייל. הוא החל להתעניין באמנות בסוף שנות השמונים.

בשנת 1993 הציג בביאנלה של ונציה. בשנת 2006 הציג במוזיאון טייט מודרן בלונדון את המיצג "Test Site". בשנים 2011–2012 הציג תערוכה במוזיאון החדש לאמנות עכשווית בניו יורק.

== קישורים חיצוניים ==

* 

קטגוריה:פסלים גרמנים
קטגוריה:ציירים גרמנים
קטגוריה:גרמנים שנולדו ב-1961
בנו של האחר

בנו של האחר (צרפתית: Le Fils de l'autre) הוא סרט צרפתי משנת 2012, אשר בוים על ידי לוריין לוי.

== אודות ==
הסיפור עוסק בשתי משפחות, אחת פלסטינית והשנייה ישראלית ממוצא צרפתי. האחת מתגוררת בכפר בגדה המערבית והשנייה בתל אביב. עקב טעות מתחלפים התינוקות של שתי המשפחות בבית היולדות, כאשר הילד הפלסטיני גדל כז'וזף והישראלי כיאסין. ז'וזף, בן ה-18, הוא מועמד להתגייס לצה"ל. כאשר נערכת לו בדיקת דם לקראת הגיוס מתגלה שהוא אינו בנם הביולוגי של הוריו.

את התסריט כתבה לוי יחד עם נטלי סוגון (Nathalie Saugeon) על בסיס ספרו של נועם פיטוסי. אורכו כ-110 דקות.

== קישורים חיצוניים ==

* 

קטגוריה:סרטים צרפתיים
קטגוריה:סרטים על הסכסוך הישראלי-פלסטיני
קטגוריה:סרטי 2012
מרים בת-יוסף

מרים בת-יוסף (31 בינואר 1931 - 8 באוקטובר 2023) הייתה ציירת ופסלת יהודיה אשר התגוררה בישראל, בצרפת ובאיסלנד.

== אודות ==
נולדה בברלין בשם מאריון הלרמן למשפחה יהודית ממוצא ליטאי. בשנת 1933 המשפחה ברחה לארץ ישראל והתגוררה ביפו. בשנת 1936 השתתף אביה בהגנה בעת מאורעות תרצ"ו-תרצ"ט, נפצע וכעבור 9 חודשים נפטר בבית חולים. בשנת 1936 עברה עם אמה להתגורר בפריז. בשנת 1939, עם עליית הנאצים, המשפחה חזרה לישראל והתגוררה בתל אביב. היא החלה ללמוד אמנות בגיל צעיר ואימצה את השם מרים בת-יוסף כמחווה לאביה יוסף.

בשנת 1952 החלה ללמוד אמנות בפריז ובשנת 1956 החלה ללמוד אמנות בפירנצה. הציגה במוזיאונים ברחבי העולם, ובישראל הציגה במוזיאון תל אביב, מוזיאון ישראל ובמוזיאון רמת גן.

בת-יוסף נפטרה ב-8 באקוטובר 2023. הותירה אחריה בעל, ארו, מבכירי האמנים באיסלנד, ובן. התגוררה בפריז.

==קישורים חיצוניים==
* 

קטגוריה:ציירות יהודיות
קטגוריה:ציירים יהודים צרפתים
קטגוריה:פסלות יהודיות
קטגוריה:פסלים יהודים צרפתים
קטגוריה:פסלות ישראליות
קטגוריה:ציירות ישראליות
קטגוריה:פסלים איסלנדים
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2023
קטגוריה:ישראלים שנפטרו ב-2023
ניטה ריה

ניטה ריה (בצרפתית: Nita Raya; 15 באוקטובר 1915, קישינב, מולדובה – 25 במרץ 2015, צרפת) הייתה רקדנית, זמרת ושחקנית צרפתית ממוצא יהודי.

שמה האמיתי היה ראיסה בלוף-ירקוביץ (Raisa Beloff-Jerkovitch). בין השנים 1937 ל-1946 הייתה נשואה לשחקן המפורסם מוריס שבלייה. במהלך מלחמת העולם השנייה, היא ומשפחתה מצאו מסתור אצלו. שיחקה במספר סרטים, בהם של הבמאי המפורסם אבל גאנס.

== קישורים חיצוניים ==

* [http://www.flickr.com/photos/18643384@N08/3388476772/ תמונה של ניטה]
* [http://www.letelegramme.fr/morbihan/tregastel-deces-de-l-actrice-nita-raya-02-04-2015-10580049.php הספד בעיתון מקומי]
* [http://nitaraya.blogspot.com בלוג המוקדש לניטה ריה]

קטגוריה:שחקניות קולנוע וטלוויזיה יהודיות צרפתיות
קטגוריה:שחקני קולנוע וטלוויזיה יהודים צרפתים
קטגוריה:זמרות צרפתיות
קטגוריה:רקדניות צרפתיות
קטגוריה:יהודיות צרפתיות
קטגוריה:צרפתיות שנולדו ב-1915
קטגוריה:צרפתיות שנפטרו ב-2015
קטגוריה:צרפתים שנפטרו ב-2015
בנימין אונגר

[[לוחית זיכרון על ביתו של בנימין אונגר ברחוב נתן החכם 14 בתל אביב]]
בנימין אוּנגַר (24 בספטמבר 1907 – 11 בספטמבר 1983) היה חזן ישראלי. יו"ר ארגון החזנים בישראל. החזן הראשי של בית הכנסת הגדול בתל אביב בשנות ה-40 וה-50.

==קורות חיים==

אונגר נולד ב-1907 בעיר יאסלו שבגליציה, אוסטריה (לימים בפולין), בנם של [https://www.geni.com/people/Reisel-Ungar/6000000049619996844?through=6000000049620991881 רייזל] לבית פָאיֶיר (פוֹיֶר) ומשה אונגר (ממשפחת האדמו"ר מזבנה).
קיבל חינוך תורני מסורתי בחדר ובישיבה בווינה ובטרנבה וחינוך מוזיקלי בחזנות בקונסרבטוריונים בווינה ומגדבורג.

בשנת 1933 נישא להניה הנדלר.

עסק בפעילות ציונית בגרמניה הנאצית, וב-1937–1938 ניהל משק הכשרה של עליית הנוער ליד ברלין. ב-1938 עלה לארץ ישראל.

הוא היה חזן בבתי כנסת גדולים בתל אביב ובתוכם בבית הכנסת הגדול.

הופיע ברדיו (בשידורי קול ישראל, קול ציון לגולה וגלי צה"ל), טלוויזיה ובתקליטים רבים. היה יושב ראש ארגון החזנים בישראל. בשנת 1983 הוענק לו התואר יקיר תל אביב.

נפטר ב-1983. היה אב לשתיים: מרים וורדה.

ארכיונו, הכולל עיבודים מוזיקליים, שמור בספרייה הלאומית.

בשנת 2007, במלאת מאה שנים להולדתו, הוסר הלוט מעל שלט הנצחה על ביתו בתל אביב בטקס בו השתתפו ראש העיר רון חולדאי וחזנים רבים.

בנימין אונגר היה אח בלשכת הכוכב מס' 13 של הבונים החופשיים בחסות הלשכה הגדולה למדינת ישראל.

==לקריאה נוספת==
* עקיבא צימרמן, 'החזן בנימין אונגר ז"ל', שנה בשנה (ספר השנה להלכה, למחשבת ישראל ולבעיות יהדות) תשמ"ט, 413–415.
* עקיבא צימרמן, 'בנימין אונגר – נעים הליכות ונעים זמירות', דוכן (מאסף למוזיקה יהודית) יג (תשנ"א), 139–141.

==קישורים חיצוניים==

* 

קטגוריה:יהודים גליציאנים
קטגוריה:פעילים ציונים בגרמניה
קטגוריה:אנשי העלייה החמישית
קטגוריה:חזנים ביישוב
קטגוריה:חזנים ישראלים
קטגוריה:חברי הבונים החופשיים בארץ ישראל
קטגוריה:יקירי תל אביב-יפו לשנת 1983
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1907
קטגוריה:ישראלים שנפטרו ב-1983
תומר צדקיהו

תומר צדקיהו (הידוע בשם הבמה: תומר זי) הוא מוזיקאי ישראלי המשמש כמתופף של להקת בלאקפילד. צדקיהו הצטרף לבלאקפילד לאחר עזיבתו של המתופף הקודם, כריס מייטלנד ב-2004.

נוסף על פעילותו בבלאקפילד, צדקיהו שיתף פעולה עם אמנים ישראלים רבים - היה חבר בלהקת "אפרת" ולהקת מטרופולין וכן בהרכב המוזיקלי המלווה את התוכנית The Voice ישראל. צדקיהו ניגן באלבומים שונים כגון קצת אחרת של רוני דלומי, שלום לאמונות של מירי מסיקה, Live של אביב גפן וכן בתוכנית רוקדים עם כוכבים. בעברו הקליט לזמרים משה פרץ, יגאל בשן, שלומי שבת, ועוד. 

בשנים האחרונות משמש צדקיהו כנגן קבוע של האמנים מוקי, עדן חסון, אמיר דדון, מירי מסיקה, אביב גפן והראל סקעת. 

תומר צדקיהו הוא אחיו של המוזיקאי ניר צדקיהו.

==קישורים חיצוניים==

* [https://www.youtube.com/watch?v=OQ77zuu2lDA&t=1785s טוקבק פרק מס׳ 16 - תומר צדקיהו] באתר YouTube 

==הערות שוליים==

קטגוריה:מתופפים ישראלים
קטגוריה:ישראלים שנולדו במאה ה-20
ניר צדקיהו

ניר צדקיהו (נולד ב-1967) הוא מתופף ישראלי.

== קריירה ==
צדקיהו, יליד ראשון לציון, ניגן בשמונה מהשירים באלבום של להקת ג'נסיס, Calling All Stations, והשתתף בסיבוב ההופעות של הלהקה לאחר עזיבתו של פיל קולינס. ב-2001 ניגן באלבומו של ג'ון מאייר, Room for Squares. נכון ל-2012, צדקיהו מנגן יחד עם אמנים שונים בישראל ובהם יהודה פוליקר עמו שיתף פעולה באלבומו ג'קו ויהודה פוליקר.

צדקיהו ניגן גם באלבומים של אמנים מחו"ל, בהם ג'ייסון מראז, ג'וס סטון, ג'ון מאייר וכריס קורנל.

ניר צדקיהו הוא אחיו של מתופף להקת בלאקפילד, תומר צדקיהו (תומר זי).

צדקיהו הוא המתופף הישראלי הראשון אשר חתם על הסכם ייצוג עם חברת Sonor הגרמנית, אותה הוא מייצג עד היום.

==קישורים חיצוניים==

* 
* 

קטגוריה:מתופפים ישראלים
קטגוריה:ישראלים שנולדו ב-1967
רטיופארם אולם

רטיופארם, ההיכל הביתי של המועדון
רטיופארם אולם (גרמנית: Ratiopharm Ulm) היא קבוצת כדורסל גרמנית מהעיר אולם, המתמודדת בבונדסליגה וביורוקאפ.

==היסטוריה==
הקבוצה נוסדה ב-1970 כחלק מ"מועדון הספורט אולם" שהיה קיים עוד משנת . בעונות 1993/94, 1994/95, הפסידה בגמר הגביע הגרמני. בעונת 1995/96 זכתה הקבוצה בגביע לאחר ניצחון בגמר 79-80 מול קבוצת באייר לברקוזן.

בעונת 2000/01 ירדה הקבוצה לליגה השנייה ובסיום עונת 2005/06 העפילה הקבוצה בחזרה לבונדסליגה מהמקום הראשון. בעונת 2011/12 סיימה הקבוצה במקום השני לאחר הפסד 3-0 לקבוצה ברוז במברג בסדרת הפלייאוף על האליפות. ובנוסף הגיעה הקבוצה עד לחצי גמר הגביע. בעונת 2012/13 הגיעה הקבוצה לחצי גמר הפלייאוף. ובנוסף הפסידה בגמר הגביע 85-67 לקבוצת אלבה ברלין.

במסגרת האירופאית השתתפה הקבוצה מאז עונת 1991/92 בין היתר במסגרת גביע ספורטה וגביע קוראץ'. בעונת 2012/13 השתתפה הקבוצה במסגרת היורוקאפ והגיעה עד לשלב רבע הגמר.

מאז חודש דצמבר 2011, מארחת הקבוצה בהיכל רטיופארם החדש, הממוקם בעיר נוי-אולם הסמוכה ומכיל 6,100 מקומות ישיבה. הכינוי של הקבוצה הוא "די-שפאטזין" (הדרורים).

==תארים והישגים==
*הבונדסליגה:
**זכייה (1): 2023
**מקום שני: 1998, 2012, 2016
**חצי גמר: 2013, 2015
*הגביע הגרמני:
**זכייה (1): 1996
**גמר: 1994, 1995, 2013, 2014
**חצי גמר: 2012
*יורוקאפ:
**רבע הגמר: 2013

==קישורים חיצוניים==

* 

*
קטגוריה:קבוצות כדורסל גרמניות
קטגוריה:באדן-וירטמברג: מועדוני ספורט
ג'דווארד

ג'דוארד (באנגלית: Jedward) הם זוג זמרי פופ אירים, תאומים זהים הנקראים ג'ון ואדוארד גריימס (באנגלית: John and Edward Grimes), נולדו ב-16 באוקטובר 1991, בעיר דבלין, אירלנד. ידועים בעיקר בזכות בלוריתם, והופיעו לראשונה בעונה השישית של The X Factor. הם סיימו במקום השישי, וכעת מנוהלים על ידי לואיס וולש, שהיה המורה והמדריך שלהם באקס פקטור.

== חיים וקריירה ==
ג'דוארד הוציאו 3 אלבומים, Planet Jedward, Victory ו-Young Love. הם הוציאו גם 9 סינגלים, שניים מתוכם ייצגו את אירלנד באירוויזיון.

הם ידועים גם בהופעותיהם בטלוויזיה, "Jedward's Big Adventure", "OMG! Jedward's Dream Factory", והשתתפותם בעונה השמינית של האח הגדול סלבריטי.

התאומים הזהים ג'ון פול הנרי ריצ'רד דניאל גריימס ואדוארד פיטר אנתוני קווין פטריק גריימס נולדו למורה בשם סוזנה ולמומחה מחשבים בשם ג'ון גריימס, ולאח גדול בשם קווין. ג'ון גדול מאדוארד בעשר דקות. כבר מגיל קטן היו קורבנות לבריונות בבית הספר, כיוון שהיו שונים ובגלל אהבתם למוזיקת הפופ.

בשנת 2009, נבחנו תחת השם ג'ון ואדוארד לעונה השישית של האקס פקטור הבריטי. עם התוכנית נולד הכינוי "Jedward", שילוב של שמותיהם, על ידי מעריציהם. הם סיימו במקום השישי.

בשנת 2010 הוציאו את אלבום הבכורה שלהם הנקרא "Planet Jedward", המורכב מקאברים, שחלקם ביצעו בתוכנית האקס פקטור, ושני סינגלים מתוכו הנקראים "Under Pressure - ice ice baby", שילוב של שני השירים "Under Pressure" ו-"ice ice baby", בהשתתפות Vanilla Ice, ו-"All The Small Things".

ב-12 בפברואר 2011, הוציאו התאומים את הסינגל השלישי שלהם "Lipstick", אשר הגיע לשיא במקום הראשון באירלנד, ואשר ייצג את אירלנד באירוויזיון 2011, העביר אותם את חצי הגמר שלהם והביא אותם למקום השמיני בגמר. ג'דווארד זכו ב"פרס האמנותי" ע"ש מרסל בזנסון עבור הופעה הטובה ביותר באירוויזיון, לאחר שנבחרו ברוב קולות על ידי שופטי התחרות מהמדינות המשתתפות בתחרות.

ב-18 באוגוסט נכנסו לבית האח הגדול סלבריטי 8, וסיימו במקום השלישי.

במאי 2012, ייצגו את אירלנד שוב באירוויזיון 2012, עם הסינגל שלהם "Waterline", והגיעו למקום ה-19 בגמר.

== קישורים חיצוניים ==

* 

קטגוריה:להקות בנים
קטגוריה:להקות איריות
קטגוריה:משתתפי אירוויזיון 2011
קטגוריה:משתתפי אירוויזיון 2012
קטגוריה:נציגי אירלנד באירוויזיון
קטגוריה:תאומים
קטגוריה:מתחרי האח הגדול (בריטניה)
קטגוריה:צמדים מוזיקליים
קטגוריה:משתתפי אקס פקטור (בריטניה)
קטגוריה:להקות שהוקמו בשנת 2009
תמיסטוקלס זאמיט

סיר תמיסטוקלס זאמיט (באנגלית: Sir Themistocles (Temi) Zammit; 30 בספטמבר 1864 – 2 בנובמבר 1935) היה ארכאולוג מלטזי והיסטוריון, פרופסור לכימיה, רופא, חוקר וסופר. כיהן כרקטור של אוניברסיטת מלטה (בין 1920–1926) והיה המנהל הראשון של המוזיאון הארכאולוגי הלאומי בוולטה.

==קריירה==
לאחר סיום לימודי הרפואה באוניברסיטת מלטה, התמחה זאמיט בבקטריולוגיה בלונדון ובפריז. ב-1905 בעבודתו עם דייוויד ברוס, גילה כי חלב מזוהם משמש כווקטור להעברה לבני אדם של Brucella melitensis. גילוי זה תרם רבות להבראת תושבי האי מקדחת מלטה והקנה לו את תואר האבירות מסדר מיכאל הקדוש וג'ורג' הקדוש ב-1911.

זאמיט חיבר מספר יצירות ספרותיות בשפה המלטזית, וקיבל תואר דוקטור לשם כבוד מאוניברסיטת אוקספורד. הוא גם פרסם את תולדות איי מלטה וחפר באתרים ארכאולוגיים חשובים, כגון ההיפוגאום של חל-ספליני, המקדשים המגליתיים בטרקסיאן, הגר קים (Ħaġar Qim) ומנג'דרה (Mnajdra), שמאז הוכרזו אתרי מורשת עולמית של אונסק"ו.

ב-1930 הוענק לו תואר אבירות על שירותו המדעי.

==מורשתו==
הגישה המדעית של זאמיט לארכאולוגיה הוסיפו למוניטין הבין-לאומי שלו. תצוגת קבע של חלק מממצאיו ניתן לראות במוזיאון הלאומי לארכאולוגיה בוולטה. אולם העצרת המרכזית של אוניברסיטת מלטה נקרא על שמו. הוא מופיע על מטבע הנצחה של לירה מלטזית מ-1973 ואף על בול הנצחה (יחד עם דייוויד ברוס) שהופק על ידי מלטה ב-1964 לכבוד קונגרס שנערך על ידי ארגון המזון והחקלאות בוולטה.

==קישורים חיצוניים==

* [https://web.archive.org/web/20130227081041/http://www.allmalta.com/folklore/p_039.html John J. Cassar: Maltese History and Folklore. Themistocles Zammi] 

==הערות שוליים==

קטגוריה:ארכאולוגים
קטגוריה:רופאים מלטזים
קטגוריה:בקטריולוגים
קטגוריה:סופרים מלטזים
קטגוריה:אבירים בריטים
קטגוריה:מקבלי תואר דוקטור לשם כבוד מאוניברסיטת אוקספורד
קטגוריה:ילידי 1864
קטגוריה:נפטרים ב-1935
אנדראו נין

אנדראו נין (בספרדית: Andreu Nin, נולד ב-4 בפברואר 1892 באל ונדרל במחוז טרגונה, נרצח ב-20 ביוני 1937 ליד מדריד) היה מהפכן ספרדי, אחד המנהיגים של ה-POUM שפעלו כנגד הפשיסטים במלחמת האזרחים בספרד, ונרצח כנראה על ידי סטליניסטים.

== חייו ==
לוח זיכרון בספרייה ציבורית בברצלונה 

נין היה בנו של סנדלר עני ושל איכרה, לימד בבית ספר בעל השקפה אנרכיסטית בברצלונה לפני מלחמת העולם הראשונה, לאחר מכן עבד כעיתונאי. בשנת 1917 הוא הצטרף למפלגה הסוציליסטית, ובשנת 1921 היה אחד המייסדים של המפלגה הקומוניסטית. הוא עבד כמעט עשר שנים במוסקבה בשביל הקומינטרן והצטרף לאופוזיציה השמאלית והיה אחד האנשים המקורבים ביותר ללאון טרוצקי. בזמן הזה הוא תרגם ספרות רוסית לקטלונית. אחרי שחזר לספרד, הקים קבוצה טרוצקיסטית, שנותרה קטנה. מהר מאוד התגלעו חילוקי דעות בינו לבין טרוצקי, בעיקר סביב שאלת ההצטרפות ל"נוער הסוציאליסטי". נין חשש, שהקבוצה תיבלע והעדיף את ההצטרפות ל-BOC, איתה הקים בשנת 1935 את ה-POUM. בתור אלטרנטיבה לסוציאליסטים ולקומוניסטים הם יצרו חזית עם האנרכיסטים והיוו כך כוח לא מבוטל במלחמה נגד פרנסיסקו פרנקו. 

אחרי ניצחון החזית העממית בבחירות בשנת 1936 התמנה לשר המשפטים. אך כבר אחרי כמה חודשים נעצרו כל אנשי POUM על ידי משמרות ההסתערות הממשלתיים, ונין נשלח, בנפרד מחבריו, לכלא באלקלה דה אנארס. על נסיבות הירצחו אין הוכחות חותכות, אך עדויות רבות. לא ידוע, כמה ספרדים וכמה מתנדבים בינלאומיים נפלו קורבן לטרור הסטליניסטי במלחמת האזרחים, אך אין ספק, שאנדראו נין היה המפורסם מביניהם.

== ראו גם==
* הומאז' לקטלוניה

== לקריאה נוספת ==
* Enrique Castro Delgado: La vida secreta de la Komintern, o cómo perdí mi fe en Moscú, Madrid 1950

== קישורים חיצוניים ==

* [https://web.archive.org/web/20010502093848/http://www.fundanin.org/ קרן אנדראו נין]

== הערות שוליים ==

קטגוריה:מהפכנים
קטגוריה:קומוניסטים ספרדים
קטגוריה:ספרדים במלחמת האזרחים בספרד
קטגוריה:ספרדים שנולדו ב-1892
קטגוריה:ספרדים שנפטרו ב-1937
פרוטאז K

שמאל
פרוטאז K הוא חלבון מסוג סבטיליזין (סרין פרוטאז), השייך למשפחת הפרוטאזות S8. האנזים התגלה לראשונה ב-1974 במיצוי מפטריה מהמין Tritirachium album. פרוטאז K יכול לפרק קרטין, ומכאן שמו. 

פרוטאז K הוא חלבון המפרק קשר פפטידי של חלבונים אחרים. אתר הקישור של פרוטאז K מכיל חומצות אמינו הידרופוביות (אליפטיות, ארומטיות וכו'), ולכן חומצות אמינו אלה נקשרות אליו חזק יותר. כיוון שחומצות אמינו אלה נקשרות אל אתר הקישור חזק יותר, החלבון מפרק בעיקר קשרים פפטידיים שנמצאים אחרי חומצות אמינו הידרופוביות. האתר הפעיל של החלבון מורכב מחומצות האמינו חומצה אספרטית, היסטידין, סרין וציסטאין. החלבון קושר שני יונים של סידן, המייצבים אותו. אתרי הקשירה לסידן ממוקמים בסמוך לאתר הפעיל של החלבון, אך אינם מעורבים במנגון הזירוז. עם זאת, הוצאה של יוני הסידן גורמת לירידה של 80% בפעילות החלבון. 

==יישומים==
פרוטאז K משמש את הביולוגיה המולקולרית לצורך פירוק חלבונים וכן לניקוי ולבידוד חומצת גרעין. הוספת האנזים לתמיסה ממנה רוצים לבודד חומצות גרעין גורמת לפירוק הנוקלאזות, שאחרת עלולות לפרק את ה-DNA או את ה-RNA, וכך ניתן לבודד את חומצות הגרעין. כמו כן, משמש פרוטאז K לפירוק חלבונים אחרי שבירה של תא.

אחת התכונות המייחדות את פרוטאז K היא עמידותו. פרוטאז זה פעיל בטווח רחב של pH, בין 4–12, כאשר הפעילות המיטבית היא ב-pH 8.0. הוא הופך פעיל יותר בנוכחות של SDS ואוראה, משום שהפרוטאז עמיד בפניהם אך הללו גורמים לדנטורציה בחלבונים אחרים וכך הופכים אותם לנגישים יותר לפעולת הפירוק. כמו כן, העלאת הטמפרטורה ל-50–60 מעלות צלזיוס אף היא מגבירה את פעילות האנזים. תכונות אלה הופכות את החלבון לשימושי במיוחד משום שאפשר להשתמש בו גם בנוכחות ריאגנטים אחרים, העוזרים להפיכת החלבונים בתמיסה ללא פעילים.

==קישורים חיצוניים==
* [http://www.worthington-biochem.com/PROK/default.html מידע על פרוטאז K באתר Worthington] 
* [http://onlinelibrary.wiley.com/doi/10.1111/j.1432-1033.1974.tb03671.x/pdf מאמר על הפרוטאז שפורסם ב-European Journal of Biochemistry] 

==הערות שוליים==

קטגוריה:אנזימים
קטגוריה:שיטות חלבונים
קטגוריה:ביוכימיה
דווידה סנטון

דווידה סנטון (באיטלקית: Davide Santon; נולד ב-2 בינואר 1991 בשכונת פורטומגיורה שבנפת פרארה, איטליה) הוא כדורגלן איטלקי המשחק בעמדת המגן בקבוצת רומא.

==קריירה==
בשנת 2005 הצטרף סנטון למחלקת הנוער של אינטר בעודו בן 14. ב-21 בינואר 2009 השלים 90 דקות בהופעת הבכורה שלו בקבוצה במשחק רבע גמר הגביע האיטלקי נגד רומא. באותה עונה עלה לשחק 13 פעמים בהרכב בליגה ופעמיים עלה מהספסל. את העונה סיים בזכייה בתואר האליפות תחת הדרכתו של ז'וז'ה מוריניו. ב-31 בינואר 2011 עבר סנטון בהשאלה לצ'זנה מהליגה השנייה באיטליה. קצת יותר מחצי שנה לאחר מכן חתם סנטון על חוזה לחמש שנים בניוקאסל בתמורה ל-5.5 מיליון ליש"ט שעברו לאינטר. בינואר 2015 עבר סנטון לאינטר בהשאלה, ובקיץ עבר באופן מלא לקבוצה.

==קישורים חיצוניים==

קטגוריה:מגני כדורגל איטלקים
קטגוריה:כדורגלני אינטר מילאנו
קטגוריה:כדורגלני צ'זנה
קטגוריה:כדורגלני ניוקאסל יונייטד
קטגוריה:כדורגלני רומא
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני גביע הקונפדרציות 2009
קטגוריה:איטלקים שנולדו ב-1991
המנון ג'יבוטי

ג'יבוטי (בסומלית: Jabuuti) הוא ההמנון הלאומי של ג'יבוטי. ההמנון נכתב על ידי אהדן עלמי בסומלית והולחן במקור על ידי עבדי רובלה. ההמנון אומץ עם קבלת עצמאותה של ג'יבוטי בשנת 1977.

==מילות השיר==
{| cellpadding="5" align="center"
|-
! תרגום לעברית !! סומלית
|-
| <poem>קומו עם כח!
משום שהנפנו דגלנו,
הדגל שעלה לנו ביוקר
עם קיצוניות של צמא וכאב;
דגלנו, שצבעיו הם הירוק הנצחי של כדור הארץ,
הכחול של השמיים,
ולבן, צבע השלום
ובמרכז עיגול אדום של דם.
הו דגל שלנו, איזה מחזה מרהיב!

</poem>
| dir="ltr" | <poem> Hinjinne u sara kaca
 Calankaan harraad iyo
 Haydaar u mudateen.
 Hir cagaarku qariyayiyo
 Habkay samadu tahayoo
 Xiddig dhi igleh hoorshoo
 Caddaan lagu hadheeyaay.
 Maxaa haybad kugu yaal</poem>
|}

==ראו גם==
* דגל ג'יבוטי
* סמל ג'יבוטי

==קישורים חיצוניים==

ג'יבוטי
קטגוריה:ג'יבוטי: סמלים לאומיים
אנגלברט רנטגן

אנגלברט רנטגן (בגרמנית: Engelbert Röntgen 30 בספטמבר 1829 – 12 בדצמבר 1897) היה כנר גרמני.

== ביוגרפיה ==
אנגלברט רנטגן נולד בדוונטר שבהולנד. בשנים 1848 עד 1853 למד נגינה בכינור אצל מוריץ האופטמן ופרדיננד דויד בקונסרבטוריון של לייפציג. משנת 1853 עד מותו היה כנר בתזמורת הגוונדהאוס; בשנת 1873 ירש את מקומו של דויד ככנר ראשי בתזמורת. משנת 1869 לימד בקונסרבטוריון של לייפציג.

אשתו של אנגלברט רנטגן הייתה הפסנתרנית פאולינה קלנגל, דודתו של הצ'לן יוליוס קלנגל, ובנו, יוליוס רנטגן, היה מלחין ופסנתרן בעל שם, שגם ילדיו, בהם אנגלברט רנטגן השני, הלכו בדרכו ועשו קריירה בתחום המוזיקה.

אנגלברט רנטגן מת בלייפציג בשנת 1897.

==קישורים חיצוניים==

==הערות שוליים==

קטגוריה:כנרים גרמנים
קטגוריה:משפחת רנטגן
רנטגן
קטגוריה:גרמנים שנולדו ב-1829
קטגוריה:גרמנים שנפטרו ב-1897
יוליוס רנטגן הבן

שלישיית אמסטרדם, הפסנתרן אנטון ורהי, הצ'לן איזק מוסל והכנר יוליוס רנטגן
יוליוס רנטגן (בגרמנית: Julius Röntgen 20 במאי 1881 – 23 בינואר 1951) היה כנר, בנם הבכור של המלחין והפסנתרן יוליוס רנטגן והכנרת אמנדה רנטגן-מאייר. אחיו היה אנגלברט רנטגן השני.

== ביוגרפיה ==
רנטגן הבן נולד באמסטרדם. מורתו הראשונה לכינור הייתה אמו, ואחר המשיך את לימודיו אצל קרמר ואצל יוזף יואכים. הוא ניגן בתזמורות שונות לפני שנסע לארצות הברית והתיישב בניו יורק כמורה במכון לאמנות המוזיקה.

רנמטגן היה חבר ברביעיית קנייזל. עם שובו להולנד היה לחבר באגודות שונות למוזיקה קאמרית ולפרופסור בכיר בקונסרבטוריון של אמסטרדם.

==קישורים חיצוניים==

קטגוריה:כנרים הולנדים
קטגוריה:מורים למוזיקה
קטגוריה:משפחת רנטגן
רנטגן
קטגוריה:הולנדים שנולדו ב-1881
קטגוריה:הולנדים שנפטרו ב-1951
אנגלברט רנטגן השני

אנגלברט רנטגן השני (בגרמנית: Engelbert Röntgen; 12 באוגוסט 1886 – 7 בספטמבר 1958) היה צ'לן הולנדי, בנם של המלחין והפסנתרן יוליוס רנטגן ושל הכנרת אמנדה רנטגן-מאייר ונכדו של הכנר אנגלברט רנטגן. אחיו היה יוליוס רנטגן הבן.

רנטגן למד אצל איזק מוסל באמסטרדם, אצל יוליוס קלנגל בלייפציג ולבסוף אצל פבלו קזאלס. הוא היה לצ'לן סולן באופרה של רוסטוק, גרמניה, אחר בציריך ומשנת 1912 עד 1914 באופרת החצר ווינה. כצ'לן בתזמורת הסימפונית של ניו יורק שהקים וולטר דאמרוש יצא לארצות הברית, שם היה לפרופסור בכיר במאנס קולג' למוזיקה. לבסוף התמנה לצ'לן סולן במטרופוליטן אופרה בניו יורק.

== קישורים חיצוניים ==

קטגוריה:מוזיקאים הולנדים
קטגוריה:צ'לנים הולנדים
קטגוריה:צ'לנים אמריקאים
קטגוריה:מורים למוזיקה
קטגוריה:משפחת רנטגן
רנטגן
קטגוריה:ילידי 1886
קטגוריה:הולנדים שנפטרו ב-1958
קייטי מלואה

קייטי מלואה (באנגלית: Katie Melua; בגאורגית: ქეთევან "ქეთი" მელუა, כֶּתֶווָאן "כֶּתִי" מֶלוּאָה, נולדה ב-16 בספטמבר 1984) היא זמרת פופ-ג'אז, פזמונאית ומוזיקאית בריטית.

==ביוגרפיה==
במהלך חייה קייטי עברה במקומות רבים, היא נולדה בכותאיסי, גאורגיה הסובייטית (כיום גאורגיה). עד גיל שנה, גרה קייטי עם סבה וסבתה בטביליסי ולאחר מכן עברה עם הוריה לבתומי (אג'ריה). בגיל 9, עקב מלחמת האזרחים בגאורגיה משפחתה נדדה לבלפסט, בירת צפון אירלנד, לאחר מספר שנים עברו לסוטון בלונדון, ועברו שוב פעם לרד היל אשר במחוז סאריי באנגליה. בשנת 2005 קיבלה אזרחות בריטית יחד עם הוריה ואחיה. ב-2008 עזבה את בית הוריה ושכרה דירה בנוטינג היל, שם הפכה את אחד החדרים לסטודיו הקלטות.

קייטי דוברת גאורגית, רוסית ואנגלית בצורה שוטפת.

==חיים אישיים==
מלואה נחשבת לחובבת אקסטרים ומכורה לאדרנלין עקב אהבתה לסוגים שונים של ספורט אתגרי כגון צניחה חופשית, מצנחי רחיפה, גלשני אוויר ועוד, ואף לקחה מספר שיעורי טיסה.
בנובמבר 2009 כמעט טבעה במהלך צלילה בנהר ליד נמל התעופה הית'רו.

באוקטובר 2006, נכנסה מלואה לספר השיאים של גינס, כאשר ביצעה קונצרט במקום העמוק ביותר, 303 מטרים מתחת לפני המים, בתחנת קידוח נפט נורווגית בים הצפוני.

בשנת 2007 הופיעה בסרט חסין מוות של קוונטין טרנטינו, הסרט הוא אחד מתוך שני סרטי הקולנוע שבפרויקט .

בספטמבר 2012 נישאה לג'יימס טוסלנד, רוכב אופנועים ואלוף העולם במרוצי אופנועים לשנת 2007 בתחרות Superbike World Championship. הזוג התגרש בשנת 2020 לאחר 8 שנות נישואין. 

בתשעה בדצמבר 2022 ילדה קייטי מלואה את בנה סנדרו. זהות האב לא פורסמה.

==אלבומים==
* 2003: Call Off the Search
* 2005: Piece by Piece
* 2007: Pictures
* 2010: The House
* 2012: Secret Symphony
* 2013: Ketevan
* 2016: In Winter
* 2020: Album No. 8
* 2023: Love & Money

==קישורים חיצוניים==

* 

* [http://www.youtube.com/playlist?list=PL5095D6F8C438D60A&feature=plcp 23 שירים של "קייטי"] באתר יוטיוב בערוץ של חברת התקליטים Dramatico
* [https://web.archive.org/web/20170101235907/http://www.hasharat.co.il/html/article_18759.php נועם בניחוח גיאורגי]
* [http://www.gogay.co.il/content/article.asp?id=7173 קייטי, את טובה מדי], GoGay, 17 ביוני 2008
* טל פרי, [http://www.nrg.co.il/online/47/ART1/000/666.html מפלה צורבת], nrg, 30 באוקטובר 2005

==הערות שוליים==

קטגוריה:זמרות בריטיות
קטגוריה:זמרים בריטים
קטגוריה:נשים גאורגיות
קטגוריה:בריטיות שנולדו ב-1984
קטגוריה:בריטים שנולדו ב-1984
כל החתיכים אצלי

כל החתיכים אצלי הייתה להקת רוק ישראלית, אשר הוקמה בשנת 2007 על ידי איה זהבי פייגלין. הלהקה הורכבה מפייגלין כסולנית הלהקה והגיטריסטית, גלעד מאיר כגיטריסט, נמרוד לביד כבסיסט והוד שריד כמתופף.

הלהקה הוציאה שני אלבומי אולפן שהופצו על ידי נענע דיסק וזכו להצלחה יחסית. הלהקה התפרקה כעבור 6 שנות פעילות ב-2013 בעקבות תחושת מיצוי ורצון של חבריה להמשיך לדרכים מוזיקליות שונות.

==היסטוריה==
הלהקה מתאפיינת בסגנון רוק אלטרנטיבי אנרגטי, אך בין שיריה קיימות גם מספר בלדות. סולנית הלהקה איה זהבי פייגלין, אשר השתתפה בעונה השביעית של תוכנית הריאליטי המוזיקלית "כוכב נולד", היא הכותבת והמלחינה של החומר שמבצעת הלהקה. הלהקה הקליטה את אלבומה הראשון בשנת 2009, בהפקה מוזיקלית של איתמר אשפר. באלבום התארחה בשני שירים הפסנתרנית עינב ג'קסון כהן ובשיר אחד רביעיית כלי מיתר בעיבודה של מאיה בלזיצמן. האלבום, ששמו כשם הלהקה, "כל החתיכים אצלי", יצא בשנת 2010 בהוצאת חברת התקליטים נענע דיסק, ונכללה בו גם גרסת הלהקה לשיר "למה לי לקחת ללב" של אריק איינשטיין ושלום חנוך.

האלבום השני של הלהקה, "#2", הוקלט בשנת 2012 באמצעות מימון המונים. אלבום זה הופץ גם הוא בחברת התקליטים נענע דיסק. בנוסף הוא הפך לפרויקט אינטרנטי (שנקרא "10/10") שבו כל שיר קיבל קליפ מיוחד לו, אך עם קונספט דומה. באוגוסט 2012 יצאה הלהקה ל"מסע הבחירות של כל החתיכים אצלי", סיבוב של עשרות הופעות בכל הארץ במשך שבוע ימים, כמחווה ל"מסע הבחירות של מאיר אריאל", שהתקיים 25 שנים קודם לכן, בסוכות 1987.

באפריל 2013 הופיעה הלהקה ביום העצמאות במודיעין וזו הייתה הופעתה האחרונה עד היום, למעט המופע המלווה את אלבום המחווה "שרות חוה אלברשטיין" שיצא בשנת 2014 במסגרת פרויקט "עבודה עברית". לאלבום זה תרמה הלהקה גרסה לשיר "לונדון", שהפך לסינגל המצליח ביותר באלבום ונגני הלהקה לקחו חלק בהקלטות של שאר השירים בפרויקט.

בינואר 2019 קיימה הלהקה מופע איחוד חד-פעמי במועדון הבארבי.
כל החתיכים אצלי בהופעת איחוד, ינואר 2019, בארבי תל אביב. צילום: תומר גילת

===פירוק הלהקה===
בדף הפייסבוק של הלהקה מציינים את מסע ההופעות באוגוסט 2012 כתאריך פירוק הלהקה (למרות שהלהקה המשיכה להופיע גם ב-2013).

לדברי איה זהבי פייגלין הלהקה התפרקה מכייון שהגיעה למיצוי ואולם היא לא פוסלת אפשרות שהלהקה תחזור להופיע בעתיד.

איה זהבי פייגלין הוציאה ארבעה אלבומי סולו מאז פירוק הלהקה. גלעד מאיר הקים את להקת מאיור ואליו הצטרף הוד שריד.

==חברי ההרכב==
* איה זהבי פייגלין (שירה, גיטרה)
* גלעד מאיר (גיטרות, קולות)
* נמרוד לביד (בס, קולות)
* הוד שריד (תופים)

==דיסקוגרפיה==
===אלבומים===
* כל החתיכים אצלי (2010)
* #2 (2012)

==קישורים חיצוניים==

* 
* 
* 

== הערות שוליים ==

קטגוריה:להקות רוק ישראליות
מפרש קדמה

ה[[סקונר "אלבנוס" מניף ארבעה מפרשי קדמה על סמוכות התורן הקדמי.]]
מִפְרָשׂ קַדְמָה (באנגלית: headsail) הוא כל מפרש המונף בספינת מפרשים מלפנים לתורן הקדמי. מפרשי הקדמה הנפוצים ביותר הם מִפְרְשֵׂי-סְמוֹכוֹת או תוֹסָפִים (staysails) המונפים על הסמוכות הקדמיים המייצבים את התורן, עימם נמנים מפרשי חלוץ (jibs) ומפרש גֶּנוּאָה. קיימים מפרשי קדמה שאינם מונפים על סמוכות התורן, כמו סְפִּינֵקֶר (spinnaker).

מפרשי קדמה מסוימים אפשר להניף רק במצבים ספציפיים של הספינה ביחס לרוח (points of sailing), כמו למשל ספינקר, המונף רק ברוח מלאה, כשהספינה מפליגה עם הרוח.

==קישורים חיצוניים==

קטגוריה:מערכי מפרשים וחלקיהם
אוניברסיטת דברצן

אוניברסיטת דֵּבְּרֵצֵן היא אוניברסיטה הממוקמת בעיר דברצן שבהונגריה. זהו המוסד להשכלה גבוהה הוותיק ביותר שקיים בהונגריה, מ־1538.

==היסטוריה==

השכלה גבוהה הופיעה לראשונה בדברצן עם הקמת המכללה הקלוויניסטית שנוסדה ב-1538. במשך מאות שנים הייתה המכללה בסיס למוסדות של השכלה גבוהה בכל הונגריה. בתחילת המאה ה-20 הוסבה המכללה לאוניברסיטה, והיא מקושרת מאוד לאוניברסיטה התאולוגית הרפורמית בדברצן.

ב-1908 נוסדה האקדמיה הקלוויניסטית למדעי הרוח, וב-1912 הוקמה האוניברסיטה ההונגרית המלכותית. היא שילבה לימודי תאולוגיה, משפטים ואומנות וכן לימודי רפואה. ההוראה החלה ב-1914 בבנייני המכללה הקלוויניסטית הישנה. ב-1918 נחנכו בנייני בית הספר לרפואה, והקמפוס נבנה בשלמותו ב-1927.

ב-1921 נקראה האוניברסיטה על שם אישטוואן טיסה, ראש ממשלת הונגריה. ב-1932 נחנך הבניין הראשי של האוניברסיטה. זהו הבניין הגדול ביותר בעיר, והוא עוצב בסגנון אקלקטי ונאו בארוק.

הפקולטה למדעי הטבע נעשתה עצמאית ב-1949, ועברה לבניין הכימיה החדש ב-1970.

ב-1949 האוניברסיטה אורגנה מחדש על ידי השלטון הקומוניסטי. המטרה החדשה של הארגון הייתה לפצל את האוניברסיטה לחלקים קטנים יותר, ברי השפעה פחותה, וכן להחליש את היחידות שלא ראו עין בעין את סדר היום הפוליטי של התקופה. הפקולטה לתאולוגיה שבה למכללה הקלוויניסטית; הפקולטה לרפואה הפכה אוניברסיטה עצמאית, מצב ששב לקדמותו רק בשנת 2000; הפקולטה למשפטים חדלה לפעול, וצוות המרצים פוטר. החוגים לשפות צרפתית, איטלקית, גרמנית והחוג לפילולוגיה קלאסית נסגרו, ואילו החוג לרוסית הורחב בצורה משמעותית. ב-1956 הושבו חוגי השפות על כנם, מלבד איטלקית, שהושבה רק בשנות ה-90.

בשל קשיי הקבלה ללימודי רפואה בארץ, ישראלים רבים בוחרים ללמוד את מקצועות הרפואה בדברצן.

==פקולטות ומכללות==
*הפקולטה לאגרונומיה
*הפקולטה לאומנות
*הפקולטה לרפואת שיניים
* הפקולטה לכלכלה
* הפקולטה לתורת המידע
*הפקולטה למשפטים
*הפקולטה למוזיקה
*הפקולטה לפרמקולוגיה
*הפקולטה למדעים
*הפקולטה לבריאות הציבור
*הפקולטה להנדסה
*הפקולטה לחינוך

==הספרייה==
ספריית האוניברסיטה היא אחת הספריות הגדולות בהונגריה, ואחת משתי הספריות הלאומיות של המדינה. מספר הרשומות בספרייה הוא מעל ששה מיליון.

==קישורים חיצוניים==

* 

==הערות שוליים==

דברצן
קטגוריה:דברצן
קטגוריה:בוגרי אוניברסיטת דברצן
הבית של אף אחד

הבית של אף אחד (באנגלית: Nobody's House) היא סדרת פנטזיה לילדים בת 7 פרקים ששודרה בשנת 1976. הסדרה עוסקת במשפחת סינקלייר שעוברת להתגורר בבית שהיה נטוש לכאורה שנים רבות, אך מתגוררת שם רוח רפאים של ילד שמת מימים ימימה.

==עלילה==
משפחת סינקלייר עברה להתגורר בבית ויקטוריאני "אבן פינה" שנבנה ב-1885. הבית נבנה על אתר שהיה בעבר בית מלאכה, בו עבד ילד יתום אשר מת ממגפה במהלך עבודתו. הילד לא חצה לגמרי אל העולם הבא ונשאר לרדוף את הבית כרוח רפאים. הבית עמד ריק במשך שנים רבות עד שמשפחת סינקלייר באה לראות את הנכס. סוכן הנדל"ן מר. ג'ייקובס סיפר להם על הרוח החיה במקום והם החליטו לקנות את הבית לאחר הפחתת מחצית מן המחיר הנקוב של הבית.

דברים מוזרים החלו לקרות לאחר שהמשפחה עברה להתגורר בבית. הילדים פגשו לראשונה את רוח הילד בחדרה של גילי כאשר הוא התגשם כדי להזהיר אותם שיש שרפה במרתף. לאחר מכן, הילדים פוגשים ברוח שוב ושואלים אותו לשמו אך הוא לא יכול היה לזכור אותו. הילדים מחליטים להתחבר איתו וקראו לו "אף אחד".

רק הילדים יכולים לראות את "אף אחד", אשר נעלם ומתגשם על ידי משיכת הצעיף שלו.

== קישורים חיצוניים ==

קטגוריה:סדרות טלוויזיה בריטיות שעלו לשידור בשנות ה-1970
קטגוריה:סדרות טלוויזיה המבוססות על ספרים
קטגוריה:הטלוויזיה החינוכית הישראלית - תוכניות רכש

en:Kevin Moreton#Nobody's House - TV Series 1976
ביספוספונטים

ביספוספונטים (באנגלית: Bisphosphonates) אלו תרופות המונעות את איבוד מסת העצם ומיועדות לטיפול בדלדול עצם ומחלות נלוות, כגון מחלת פאג'ט של העצם ופרכת. התרופות נקראות כך משום שהן מכילות שתי קבוצות פוספנט (PO3) והן כוללות, בין היתר, את התרופות Alendronate (בישראל משווק תחת השמות פוסלן, מקסיבון, אלנדרונאט) ו- Risedronate (בישראל, אקטונל, התרופה מאושרת גם לצורך מניעה של דלדול עצם כתוצאה משימוש בסטרואידים). תרופות אלו מהוות את התרופות העיקריות לטיפול בדלדול עצם, אולם קיימות גם תרופות נוספות ממשפחה זו. 

תרופות אלו הראו ירידה משמעותית בסיכון לשברים אוסטאופורוטיים. כך למשל, המחקר Fracture Intervention Trial אשר כלל צריכה יומית של התרופה אלנדרונאט למשך מעל לשנתיים, הראה ירידה בסיכון לפתח שברי חוליות בכ-50% וירידה של 50% בשברי צוואר הירך. מחקרים אחרים הראו תוצאות דומות גם בטיפול הניתן אחת לשבוע עם מינון גבוה יותר. לכן, נכון ל-2012 ההמלצה היא טיפול אחת לשבוע, המגביר את היענות החולה ליטול את התרופה.

== דרך מתן ==
על התרופה להילקח בבוקר עם כוס מלאה מים ועל קיבה ריקה, משמע לפני ארוחת הבוקר. זאת מאחר שהתרופה איננה נספגת היטב במערכת העיכול ועל כן יש למקסם את ספיגתה. על המטופלים להישאר זקופים למשך חצי שעה לאחר נטילת התרופה כדי להימנע מגירוי הוושט. מכיוון שהתרופה עלולה לגרות את הוושט, אין לתת אותה לחולים הסובלים מהיצרויות של הוושט או מהתרוקנות לא תקינה שלו.

== אופן פעולת התרופה ==
ביספוספונטים אלו תרופות אשר באופן ספציפי מונעות את הפעילות של אוסטאוקלסטים (תאים הורסי עצם) וכן מורידות את מספרם, בין היתר, על ידי ביצוע אפופטוזה (הרג מתוכנן של התא).

== תופעות לוואי ==
תופעות לוואי נפוצות יחסית כוללות חוסר נוחות בקיבה או גירוי של הוושט, שניתן לרוב למנוע אותן במידה והתרופה נלקחת בהתאם להוראות נטילתה (כלומר להישאר זקופים למשך לפחות חצי שעה לאחר נטילת התרופה). תופעת לוואי בעייתית אולם נדירה יותר היא נמק עצם של הלסת (osteonecrosis of the jaw), בעיקר של הלסת התחתונה.

==קישורים חיצוניים==

* אורי ברק, יואב רוזנטל, עמיר ערמי, יונה קוסאשוילי וסטיבן וולקס, [https://www.ima.org.il/Medicine/ViewNewspaper.aspx?NewspaperId=251 ביספוספונטים כטיפול מונע לשברים בצוואר עצם הירך – אליה וקוץ בה], "הרפואה" 2017. עמ' 433-437

קטגוריה:תרופות
כילה

כילה תלויה מה[[תקרה מעל מיטה, מוזיאון היסטוריה מחוזי, פלורידה]]
עריסות בבית חולים באינדונזיה, 1930. העריסות מכוסות בכילות ורגליהן טבולות במכלים עם נוזל קוטל חרקים.]]
כילה היא רשת להגנה מפני יתושים, זבובים וחרקים נוספים, ולפיכך גם מפני המחלות שהם נושאים, כגון מלריה, קדחת דנגי, קדחת צהובה, דלקת המוח וקדחת מערב הנילוס. יעילות הכילה מותנית באריג שימנע חדירת חרקים אלו, ללא פגיעה מוגזמת ביכולת לראות דרכה ובחדירת אוויר. כדי להגביר את היעילות יש להשתמש גם בקוטל חרקים או דוחה חרקים.

כילות משמשות באזורים מוכי מחלות כגון מלריה, בעיקר בתצורה של מעין אוהל מעל מיטה. כדי שהכילה תהיה יעילה יש לוודא שאין בה חורים ושהיא מכסה היטב את המיטה. אסור שהכילה תונח ישירות על האדם החוסה תחתיה, שכן כך יתושים יוכלו לעקוץ בעד הכילה. כילה שצורתה עגולה מכסה את המיטה בצורה מיטבית.

כילות מיוצרות מכותנה, פוליאתילן, פוליאסטר וניילון. חרירים בגודל 1.2 מילימטר מונעים חדירת יתושים. כדי למנוע חדירת יבחושים (Ceratopogonidae), זבובוני חול וכדומה נדרשים חרירים בגודל 0.6 מ"מ.
רשתות כאלו משמשות גם לכיסוי שק שינה, לאוהלים ולהצבה על מסגרות עבור דלתות רשת ורשתות לחלונות.

בשנות ה-80 של המאה ה-20 פותחו כילות המכילות חומרי הדברה (ITNs), למניעת מלריה. במדינות רבות הן מוחלפות כיום בסוג כילות חדש ואמיד יותר (LLIN). כילות ספוגות בחומרי הדברה נמכרות במדינות היעד על ידי האו"ם, ארגון הבריאות העולמי וארגונים נוספים במחיר בסביבות 2–3 אירו. ארגונים פרטיים, כגון הקרן של ביל ומלינדה גייטס רוכשים כילות מסוג LLIN ותורמים אותן.

סקירה של 22 ניסויים אקראיים מבוקרים של ITNs הראתה כי כילות אלו מצמצמות תמותת ילדים בחמישית. באזורים בהם המלריה יציבה, התרחשות אפיזודות של מלריה לא מסובכת הצטמצמו ב-50% לעומת אי שימוש בכילות כלל, וב-39% לעומת שימוש בכילות ללא חומרי הדברה. באזורים עם מלריה לא יציבה, חל צמצום של 62% לעומת אי שימוש בכילות כלל, ו-43% לעומת שימוש בכילות ללא חומרי הדברה. המסקנה מהסקירה - מתוך 1000 ילדים המוגנים על ידי כילות ITNs, ינצלו כל שנה חייהם של 5.5 ילדים בזכות הכילות.

==גלריית תמונות==
<gallery>
קובץ:Mosquito net.jpg|אוהל מבד כילה
קובץ:Mosquitonet149.jpg|כילה מקובעת על מסגרת סביב מיטה
קובץ:Window with insect screen.JPG|חלון מחופה רשת כילה
</gallery>

==ראו גם==
* אנופלס
* הדברת יתושים

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:כלים ומכשירים (היגיינה)
קטגוריה:בריאות הציבור
קטגוריה:כלי מיטה
קטגוריה:ציוד מחנאות
קטגוריה:חלונות
קטגוריה:מלריה
יעקב אשר גוטרמן

יעקב אשר גוטרמן (נולד בשנת תשכ"ג, 1963) הוא ראש עיריית מודיעין עילית.

==ביוגרפיה==
נולד בבני ברק למשפחה מחסידות אלכסנדר. למד בישיבת פוניבז', והוסמך מאוחר יותר לרבנות. לאחר נישואיו התגורר בבני ברק והיה מבקר רוחני בעיתון יתד נאמן. בשנת 1996 נכנס לפעילות פוליטית בדגל התורה כאיש אמונו של הרב אהרן יהודה לייב שטינמן, וכיהן כעוזרו של ח"כ אברהם רביץ.

בשנת 2000, לאחר סיום כהונתו של יוסף שוינגר, התמנה כמועמד יחיד וללא בחירות לראשות מודיעין עילית. מאז מכהן בתפקיד ברצף ונבחר כמועמד יחיד ללא בחירות בשתי מערכות הבחירות הבאות (2004, 2008).

גוטרמן יזם הקמת שכונות נוספות בעיר. בשנת 2005 יזם הקמת מרכזי תעסוקה לנשים בעיר, אשר תרמו רבות לפיתוחה של העיר ומועסקים בהם כאלף נשים.

בשנת 2005 נחקר גוטרמן על ידי היחידה הארצית לחקירת הונאות במשטרה בחשד לזיוף מסמכים, קבלת שוחד בחירות ואי-סדרים כספיים במועצה שבראשותו. כמו כן נחשד כי היתרי הבנייה לשכונה חדשה במודיעין עילית ניתנו על ידו שלא כחוק. בשנת 2010 המליצה המשטרה להעמידו לדין בחשד לאיומים על מועמדים אחרים במערכת הבחירות המוניציפליות שהתקיימה בשנת 2008 במטרה להסיר את מועמדותם, אך לא הועמד לדין מחוסר ראיות בתיק.

גוטרמן היה מועמד ברשימת יהדות התורה מאז הבחירות לכנסת ה-15. בבחירות לכנסת ה-18 וה-19 הוצב במקום השמיני, אך לא נבחר.

משנת 2004 הוא מכהן כיו"ר דירקטוריון החברה לפיתוח משאבי אנוש בשלטון המקומי. בשנת 2013 היה חבר דירקטוריון בית החולים מעייני הישועה בבני ברק עד יוני 2014 אז מונה דירקטוריון חדש.

בשנת 2013 (תשע"ד) נערכו לראשונה בחירות לעיריית מודיעין עילית וגוטרמן נבחר לקדנציה רביעית, ברוב של 85.5 אחוזים. מולו התמודד אברהם ברגר, נציג מפלגת בני תורה.

משנת 2015 משמש כחבר במועצה הציבורית של המכון החרדי למחקרי מדיניות.

ובבחירות האחרונות לרשות העיר נבחר יעקב גוטרמן לאחר שהתמודד לבדו ללא כל מועמד נוסף

==משפחתו==
נשוי לבתו של הרב מרדכי זיידל לודמיר מירושלים, בתו הבכורה נשואה לבנו של הסופר הרב שלום מאיר ולך.
==קישורים חיצוניים==
* [https://www.kikar.co.il/tags/%D7%99%D7%A2%D7%A7%D7%91%20%D7%92%D7%95%D7%98%D7%A8%D7%9E%D7%9F יעקב גוטרמן - תגית] באתר כיכר השבת

==הערות שוליים==

קטגוריה:ראשי עיריות חרדים
קטגוריה:ראשי רשויות מקומיות מטעם דגל התורה
קטגוריה:חרדים ישראלים
קטגוריה:חסידי אלכסנדר
קטגוריה:בוגרי ישיבת פוניבז'
קטגוריה:סגל יתד נאמן
קטגוריה:ישראלים שנולדו ב-1963
קטגוריה:ראשי עיריות בישראל
קטגוריה:מודיעין עילית: אישים
קפיטנו

200px
קפיטנו בפסל פורצלן של [[פרנץ אנטון בוסטלי 
במוזיאון לגיון הכבוד בסן פרנסיסקו]]
Capitano Spavento from the series Commedia Dell'Arte
קפיטנו (במקור: Il Capitano) הוא אחד מדמויות האדונים של הקומדיה דל'ארטה. מקור הדמות בעת העתיקה, לדוגמה "החייל הרברבן" מאת פלאוטוס. הקפיטנו רברבן, שחצן, סוואגר מתפאר בגבורתו, חייל לשעבר, אך פחדן גדול. הוא גנדרן, ובאיטליה הוא בדרך כלל ספרדי או צרפתי, כלומר: לא מכאן. לפעמים הוא אכזר. הוא נושא חרב או פגיון, בדרך כלל בתוך נדן ארוך, המסכה שלו חומה או שחורה, עם אף גדול ומחודד. הבגד הדוק, עם פסים, או בצבע אחד. 

==קישורים חיצוניים==

קטגוריה:קומדיה דל'ארטה
קטגוריה:דמויות ספרותיות
פנטלונה

מוריס סאנד}}
פנטלונה בפסל פורצלן של [[פרנץ אנטון בוסטלי במוזיאון ויקטוריה ואלברט]]
פנטלונה (באיטלקית: Pantalone) הוא אחת מהדמויות החשובות ביותר בקומדיה דל'ארטה. פנטלונה הוא סוחר קשיש, קמצן באופן קיצוני. לעיתים קרובות אב המשפחה, אביהם של אחד מזוג האוהבים, פעמים רבות חושק בנערה צעירה ומתחרה במחזר צעיר שלה, שלעיתים הוא בנו. מערכת יחסים נוספת של פנטלונה היא עם משרתו המשמש גם כמתווך ושליח. המשרת משבש את שליחויותיו של אדונו ובין השניים מתפתחים דיאלוגים משעשעים, בהם תמיד ידו של המשרת על העליונה. פנטלונה הוא גלגול של דמות הפאפוס מן הקומדיה היוונית הקלאסית וקומדיית האטלן.

== מקור השם ==
באופן מקורי בקומדיה דל'ארטה פנטלונה מייצג את וונציה ומדבר בעגה ונציאנית. ייתכן ששמו מושפע משמו של פנטלאון הקדוש, קדוש עממי אהוב בוונציה. מאידך, פירוש המילה פנטלונה באיטלקית: מכנסיים, שכן במכנסיו נמצאים הכסף מחד, והתאווה מאידך.

== מאפיינים ועיצוב הדמות ==
זקן, קמצן, חשדן - אך עם זאת, דמויות המחזה האחרות תמיד ירמו אותו. בעבר היה דמות מכובדת בעלת חשיבות ("איל מניפיקו" - Il mgnifico, "הנהדר") אך ירד מגדולתו עם זקנתו, המביישת את נעוריו. נושא את ארנק הכסף שלו על חלציו כמו מגן אשכים, לסמן שכספו מפצה על האין-אונות שלו בחיזורו אחר הנערה הצעירה. בשלבים המאוחרים יותר של התפתחות הקומדיה דל'ארטה, במאה ה-18, החלה דמותו להפוך למלומדת יותר ולשלב ציטוטים מהספרות הקלאסית.

באופן מסורתי חובש מסכת חצי-פנים (שאינה מכסה את הפה) בעלת אף ארוך ומכופף. זקנו מחודד והילוכו כפוף. בגדיו אדומים ומכנסיו צמודים לגוף, מעילו שחור ונעליו צהובות ומחודדות.

== לקריאה נוספת ==
* אהובה בלקין, מקרנבל לתיאטרון: תבניות וכאוס בקומדיה דל'ארטה, הוצאת מגנס 2021, עמ' 152-163

==קישורים חיצוניים==

* 

קטגוריה:קומדיה דל'ארטה
ארלקינו

ארלקינו (באיטלקית: Arlecchino, בצרפתית: Harlequin) הוא אחת מדמויות המשרתים בקומדיה דל'ארטה. 
ארלקינו 1671
חרסינת מייסן מאת יוהאן יואכים קנדלר בהיכל לגיון הכבוד בסן פרנסיסקו]]

== היסטוריה ==
לא ודאי מנין באה הדמות. התיעוד הראשון של הופעתה על הבמה הוא משנת 1262 במחזה "Jeu de la Feuillière" מאת אדם דה לה האל. הבליטה המופיעה במצח המסכה מצביעה על ההתפתחות המאוחרת יותר, אך מזכירה גם משהו שדוני, שטני, מה שמחזק את התאוריה על מקור זה של הדמות. hellecchino הוא שטן קטן באיטלקית. דנטה אליגיירי מציין בשיר ה-21 של התופת של "הקומדיה האלוהית" שדון בשם ארלקינו. למרות שמו, ארלקינו של הקומדיה דל'ארטה אינו מרושע, אלא ערמומי ותחבולן, ומסייע לאוהבים צעירים לגבור על המכשולים בדרכם. את העיצוב הסופי של המסכה קיבל ארלקינו על ידי השחקן טריסטנו מרטינלי, ששייך את ארלקינו להרי ברגמו.

== תלבושת ==
התלבושת האופיינית של ארלקינו נוצרה מאוחר יותר: מעוינים בשני צבעים מתחלפים, שחור ואדום בדרך כלל. במהלך הדורות הופיעה הדמות לעיתים קרובות בלבוש ליצן, בוואריאציות שונות. לכובע לא הייתה צורה קבועה.

== אופי ==
ארלקינו הוא אנרגטי ובעל תחבולות; זריז ואקרובטי, מעין ליצן ערמומי. כמשרת הוא יודע לתמרן את מעסיקיו ולהשיג את מטרתו. יש בו שילוב של פשטות עממית, גסות וחספוס ביחד עם שנינות, לבביות וחן. הוא מחזר אחר שותפתו לתחבולות, קולומבינה, אך גם אחרי משרתות אחרות. מאופיין גם בכך שהוא תמיד רעב וצמא.

== ראו גם ==
* פנטלונה
* קפיטנו
* דוטורה
* פיארו
* פולצ'ינלה

==קישורים חיצוניים==
* 
* 
* 

קטגוריה:קומדיה דל'ארטה
קטגוריה:דמויות ספרותיות